
TRESTNÝ ROZKAZ V MENE SLOVENSKEJ REPUBLIKY Okresný súd v Galante vydáva podľa § 353 ods. 1 Tr. por. rozhodol: Obvinený T. V., W.. XX.XX.XXXX U. F., M. F. F., T. XXXX/X, M..Č.. U. U. Ú. W. I. XX.XX.XXXX, u z n á v a s a z a v i n n é h o, ž e dňa 13. marca 2024 v čase okolo 12:30 hod odcudzil z obchodného domu TESCO STORES SR, a. s., IČO: 31321828, so sídlom Bratislava, Cesta na Senec 2, prevádzka Supermarket Sládkovičovo, Fučíkova 434,4 kusy šampónov značky Dove v celkovej hodnote 12,76 € tak, že si tieto v nákupnej zóne prevádzky ukryl pod vetrovku, ktorú mal oblečenú na sebe a prešiel bez zaplatenia uvedeného tovaru cez pokladničnú zónu, kde zamestnancovi obchodného domu Tesco, pobočka Sládkovičovo, vydal odcudzený tovar, čím spoločnosti TESCO STORES SR, a. s., IČO: 31321828, so sídlom Bratislava, Cesta na Senec 2, spôsobil škodu 12,76 €, pričom dňa 13. marca 2024 v čase 0 09:05 hod. mu bola právoplatne uložená bloková pokuta za majetkový priestupok (drobnú krádež) podľa § 50 ods. 1 zákona č. 372/1990 Zb. o priestupkoch, teda - si prisvojil cudziu vec tým, že sa jej zmocnil a bol za obdobný čin v predchádzajúcich dvanástich mesiacoch postihnutý, čím spáchal prečin krádeže podľa § 212 odsek 1 písmeno g Trestného zákona Za to sa odsudzuje Podľa § 212 ods. 1, § 36 písm. l/, § 37 písm. m, § 38 ods. 2 Tr. zák. na trest odňatia slobody vo výmere 1 (jedného) roka. Podľa § 48 ods. 2 písm. b/ Tr. zák. sa pre výkon trestu odňatia slobody zaraďuje do ústavu na výkon trestu so stredným stupňom stráženia. Podľa § 76 ods. 2, § 78 ods. 1 Tr. zák. sa obvinenému ukladá i ochranný dohľad v trvaní 1 (jedného) roka. Poučenie: Trestný rozkaz má povahu odsudzujúceho rozsudku. Účinky spojené s vyhlásením rozsudku nastávajú doručením trestného rozkazu obvinenému. (§ 353 ods. 8 Tr. zák.).
Obvinený a osoby, ktoré sú oprávnené podať v jeho prospech odvolanie, ako aj prokurátor môžu podať proti trestnému rozkazu odpor. Odpor sa podáva na súde, ktorý trestný rozkaz vydal, a to do ôsmich dní od jeho doručenia. Osobám, ktoré môžu podať odvolanie v prospech obvineného okrem prokurátora, sa lehota končí tým dňom ako obvinenému. Ak sa trestný rozkaz doručuje obvinenému a aj jeho obhajcovi, plynie lehota od toho doručenia, ktoré bolo vykonané neskôr. Na navrátenie lehoty sa primerane použije ustanovenie § 64. Ak bol odpor podaný v lehote a nebol vzatý späť podľa odseku 8, trestný rozkaz sa prednesením obžaloby prokurátorom na hlavnom pojednávaní ruší. Ak na hlavnom pojednávaní súd postupuje podľa § 255 ods. 3 a prokurátor neprednesie obžalobu, trestný rozkaz sa ruší vyhlásením uznesenia o vrátení veci prokurátorovi na postup podľa § 232 a § 233 alebo vyhlásením rozsudku, ktorým súd schválil dohodu o vine a treste. (§ 355 ods. 1, ods. 10 Tr. por.). Proti výroku o náhrade škody, ktorým bola priznaná náhrada škody, môže poškodený podať odpor; ak poškodený podal odpor, trestný rozkaz sa ruší vo výroku o náhrade škody. Samosudca odkáže uznesením poškodeného na civilný proces, prípadne na konanie pred iným príslušným orgánom. Rovnako sa postupuje aj vtedy, ak odpor proti výroku o náhrade škody podá iná oprávnená osoba. (§ 355 ods. 2 Tr. por.). Ak bol obvinený stíhaný pre trestný čin uvedený v § 211, môže poškodený vziať súhlas s trestným stíhaním späť až dovtedy, kým sa trestný rozkaz nedoručí niektorej z osôb uvedených v odseku 1. Späťvzatím súhlasu sa trestný rozkaz ruší a samosudca trestné stíhanie zastaví. (§ 355 ods. 6 Tr. por.). Trestný rozkaz sa stane právoplatným, a ak neustanovuje tento zákon niečo iné, aj vykonateľným, ak a) odpor nebol podaný, uplynutím lehoty na podanie odporu, b) odpor bol vzatý späť, dňom jeho späťvzatia, c) sa oprávnená osoba vzdala práva podať odpor a obvinený súčasne vyhlásil, že nesúhlasí, aby odpor podala v jeho prospech iná oprávnená osoba, dňom vzdania sa práva podať odpor. (§ 356 Tr. por.).

Zdroj: KAUZIS.SK – https://www.kauzis.sk/judikatura/r/ECLI:SK:OSGA:2024:2324010699.2 (dáta aktuálne k 14. 11. 2026). Záväzné je znenie zverejnené súdom.




